Sodba Sodišča (deveti senat) z dne 27. februarja 2025 – Komisija/Grčija (Pomorski prostorski načrti)
(Zadeva C‑128/24)
„ Neizpolnitev obveznosti države – Okolje – Direktiva 2014/89/EU – Pomorsko prostorsko načrtovanje – Člen 8(1) – Obveznost priprave pomorskih prostorskih načrtov – Člen 14(1) – Obveznost pošiljanja izvoda pomorskih prostorskih načrtov Evropski komisiji in drugim zadevnim državam članicam “
Okolje – Pomorsko prostorsko načrtovanje – Direktiva 2014/89 – Obveznosti držav članic – Obveznost priprave pomorskih prostorskih načrtov – Obveznost pošiljanja izvoda Komisiji in drugim zadevnim državam članicam – Nespoštovanje določenih rokov – Neizpolnitev obveznosti – Sklicevanje zadevne države članice na neobstoj dvostranskega sporazuma o razmejitvi morskih območij s tretjo državo – Neupravičenost
(člen 258 PDEU; Direktiva Evropskega parlamenta in Sveta 2014/89, uvodna izjava 10 in členi 2(4), 3, točka 2, 8(1), 14(1) in 15(3)
(Glej točke od 26 do 28 in od 37 do 46.)
Izrek
1.
Ker Helenska republika
–        ni pripravila pomorskega prostorskega načrta do 31. marca 2021 in
–        ni poslala Evropski komisiji in drugim zadevnim državam članicam izvoda tega načrta v treh mesecih po njegovi objavi,
ni izpolnila obveznosti, ki jih ima na podlagi člena 8(1), člena 15(3) in člena 14(1) Direktive 2014/89/EU Evropskega parlamenta in Sveta z dne 23. julija 2014 o vzpostavitvi okvira za pomorsko prostorsko načrtovanje.
2.
Helenski republiki se naloži plačilo stroškov.